Korporál

Korporál alebo korporále alebo chrismale je kus bieleho plátna s rozmermi približne 20x (môže byť aj väčší) poskladaný na 4-krát. Používa sa pri slávení svätej omše v rímskokatolíckej cirkvi, jeho používanie je však prítomné aj v anglikánskej či starokatolíckej cirkvi a uchovalo sa aj v niektorých luteránskych cirkvách. Ukladá sa naň kalich a paténa, prípadne obetná miska s hostiami. Zvykne byť zdobený primeranou výšivkou. Pokiaľ sa nepoužíva, je uložený na kalichu. Na oltár sa rozprestiera počas prípravy obetných darov, v úvode Bohoslužby obety, späť sa poskladá po obrade svätého prijímania. Inak sa používa iba počas obradu prijímania mimo svätej omše a počas Eucharistickej adorácie. Praktickým zmyslom korporálu je, aby pri manipulovaní s Eucharistiou nedošlo k upadnutiu čiastočiek na oltárny obrus.

Kategória:Liturgia